**RAZPIS ZA NATEČAJ NAJ NARAVOSLOVNE FOTOGRAFIJE GORIČKO 2016**

**GORIČKO OD KOD LEPOTE TVOJE?**

Javni zavod Krajinski park Goričko razpisuje **8. Fotografski natečaj NAJ naravoslovne fotografije Goričko 2016.** Na natečaju lahko sodelujejo vsi, ki se ljubiteljsko ali profesionalno ukvarjajo s fotografijo (razen organizatorjev natečaja in njihovih družinskih članov ter članov žirije).

I. kategorija: **Učenci osnovni šol**

II. kategorija: **Mladostniki in odrasli**

**TEMA NATEČAJA:**

Tema 8. fotografskega natečaja je zelo široka, kajti iščemo najlepšo naravoslovno fotografijo posneto v Krajinskem parku Goričko. Fotografije naj prikazujejo:

* Mozaično kulturno ali naravno krajino Krajinskega parka Goričko,
* življenjska okolja rastlin in živali,
* rastline in živali, razen gojenih rastlin (npr. balkonske rože...) in domačih živali (npr. psi, mačke...)
* različna kmetijska dela,
* pozitivne ali negativne posege v okolje.

**POGOJI ZA ODDAJO FOTOGRAFIJ:**

* **Fotografija mora biti posneta na območju Krajinskega parka Goričko** **(ob poslani** **fotografiji mora biti naveden naslov fotografije in kraj fotografiranja - glej prijavnico),**
* **fotografija je lahko stara do 5 let (ob poslani fotografiji mora biti naveden datum nastanka fotografije med 2011 in 2016),**
* **fotografija mora imeti izvorno ločljivost minimalno 1600 x 1200 svetlobnih točk (pixlov),**
* **fotografija je lahko posneta v barvni ali črno-beli tehniki in mora biti zapisana v JPG formatu,**
* **fotografija mora ustrezati temi razpisanega natečaja,**
* **vsak posameznik lahko odda največ pet (5) fotografij,**
* **ob vsaki fotografiji sme biti priložena izpolnjena prijavnica (v priponki na spletni strani)**

1. **o avtorju: ime in priimek, naslov, kontakt in razred v primeru kategorije I.,**
2. **podatki o fotografiji: naslov fotografije, lokacija in datum nastanka fotografije.**

**PRIJAVA NA NATEČAJ IN NAČIN ODDAJE FOTOGRAFIJ:**

Fotografije in izpolnjeno prijavnico pošljite po e-pošti na naslov: **kristjan.malacic@goricko.info** ali na naslov: **Javni zavod Krajinski park Goričko,** **Grad 191, 9264 Grad**, s pripisom: **8. Natečaj NAJ naravoslovne fotografije: GORIČKO OD KOD LEPOTE TVOJE?**

Žirija bo ocenila samo tiste fotografije, ki bodo prispele na sedež zavoda najkasneje do **1. 6. 2016 do 16.00.**

**AVTORSTVO FOTOGRAFIJ**

Udeleženci natečaja jamčijo, da so avtorji poslanih fotografij.

Avtorji poslanih fotografij s sodelovanjem na nagradnem natečaju dovoljujejo, da razpisovalec natečaja fotografije uporablja za različne namene v svojih promocijskih gradivih (brošure, zloženke, spletne strani..), za razstavo v grajskih prostorih ali širše na območju parka.

Razpisovalec fotografskega natečaja se zavezuje, da bo vsaka objavljena fotografija avtorsko označena.

**IZBOR FOTOGRAFIJ IN OTVORITEV RAZSTAVE**

Iz vsake kategorije bo izbranih najmanj **20 fotografij**, ki bodo javnosti predstavljene na razstavi.

Najboljše fotografije iz vsake kategorije bodo nagrajene.

Izbor fotografij bo izvedel priznan slovenski fotograf **Tomo Jeseničnik**.

Otvoritev razstave, razglasitev zmagovalnih fotografij in podelitev nagrad bo **10. 6. 2016 ob 17.00 na gradu Grad. Ob tej priliki bomo odprli tudi razstavo umetniškega fotografa iz Murske Sobote Jožeta Kološa-Kološ (1920-1998).**

Razstava fotografij bo na ogled do 30. 9. 2016.

Informacije: Kristjan Malačič, **T: 02 551 88 68, M: 041 670 956, e-pošta: kristjan.malacic@goricko.info**

**Objava na web: www.park-goricko.org/razpisi/2016 in pod Novice iz parka.**

|  |  |
| --- | --- |
| Pripravil: |  |
| Kristjan Malačič | Stanislava Dešnik |
| Grad, 1. maj 2016 | direktorica |